b'\n_START_ARTICLE_\n\xc4\x8crni smodnik\n_START_SECTION_\nIdentifikacija snovi ali pripravka\n_START_PARAGRAPH_\n\xc4\x8crni smodnik je me\xc5\xa1anica kalijevega nitrata (KNo\xe2\x82\x83), oglja in \xc5\xbevepla (S). Kalijev nitrat zagotavlja kisik za reakcijo, oglje zagotavlja ogljik (C) za gorivo in \xc5\xbeveplo zagotavlja gorenje, zni\xc5\xbeuje temperaturo v\xc5\xbeiga in pove\xc4\x8duje hitrost zgorevanja. Dobimo ga tako, da granule sestavin zme\xc5\xa1amo v plasti\xc4\x8dni ali leseni posodi v razmerju: 75\xc2\xa0% kalijevega nitrata, 15\xc2\xa0% oglja in 10\xc2\xa0% \xc5\xbevepla. \xc4\x8crni smodnik se lahko izvede samo z uporabo kalijevega nitrata in oglja, vendar brez \xc5\xbevepla v prahu nima tako mo\xc4\x8dnega u\xc4\x8dinka. Gori zelo hitro, pri gorenju nastaja velika koli\xc4\x8dina vro\xc4\x8dega plina, sestavljenega iz ogljikovega dioksida in monoksida, vode in du\xc5\xa1ika ter trdih delcev kalijevega sulfida. Uvr\xc5\xa1\xc4\x8da se med eksplozive z relativno po\xc4\x8dasnim razkrojem in s tem posledi\xc4\x8dno manj\xc5\xa1im u\xc4\x8dinkom eksplozije.\n_START_SECTION_\nZgodovina uporabe \xc4\x8drnega smodnika\n_START_PARAGRAPH_\n\xc4\x8crni smodnik je bil izumljen, dokumentiran in uporabljen v Starodavni Kitajski, kjer kitajske voja\xc5\xa1ke sile prvi\xc4\x8d uporabijo oro\xc5\xbeje ter tehnologijo na podlagi \xc4\x8drnega smodnika ( rakete, pu\xc5\xa1ke, topove ) ter eksploziva ( granate ter razli\xc4\x8dne vrste bomb ) proti Mongolom, kjer so le ti hoteli dose\xc4\x8di ter okupirati utrjeno kitajsko mesto na severu Kitajske. Potem ko Mongoli osvojijo Kitajsko ter ustanovijo dinastijo Yuan, le ti uporabijo kitajsko oro\xc5\xbeje na podlagi \xc4\x8drnega smodnika za invazijo na Japonsko. Kitajci so uporabljali \xc4\x8drn smodnik tudi kot pogonsko gorivo za rakete. \xc5\xa0e vedno pa se kre\xc5\xa1ejo mnenja, kot npr. kdo je odkril kolo, kdo je izumil oz. odkril \xc4\x8drni smodnik pred ali za Kitajci oz. njihovi sosedi ter bli\xc5\xbenjimi kulturami. Velik problem za akademski \xc5\xa1tudij je pripravljen dostop do originalnih oz. prvotnih virov. Poleg tega je te\xc5\xbeko natan\xc4\x8dno prevesti prvotne vire, predvsem srednjeve\xc5\xa1kih kitajskih besedil, ki uporabljajo metafore za opis nepojasnjenih pojavov v sodobni znanstveni jezik s svojo togo opredeljeno terminologijo. Te\xc5\xbeave pri prevajanju povzro\xc4\x8dajo tudi napake ali ohlapne razlage, ki mejijo na umetni\xc5\xa1ko licenco. Oceno vseh argumentov in temeljit pregled literature presega namen tega \xc4\x8dlanka. Namesto, da \xc4\x8dlanek zavzame neko uradno stali\xc5\xa1\xc4\x8de, bo \xc4\x8dlanek predstavil vse argumente, ki jih da bralcu na voljo.\n_START_SECTION_\nUporaba \xc4\x8drnega smodnika\n_START_PARAGRAPH_\n\xc4\x8crni smodnik je zelo primeren v modernih vojskah za slepe naboje, signalne rakete, petarde, simulator topni\xc5\xa1kega ognja. Poleg tega, da se \xc4\x8drni smodnik uporablja kot eksploziv, so v zgodovini \xc4\x8drni smodnik uporabljali tudi za druge namene, in sicer po bitki pri Aspern-Essling (1809), je kirurg iz Napoleonove vojske Larrey proti pomanjkanju hrane za ranjence v njegovi oskrbi pripravljal juho iz konjskega mesa, za nadomestek soli pa je uporabljal \xc4\x8drni smodnik.'